Source: http://sub.jedliktarsasag.hu/kozgyulesi-jegyzokonyvek/1999-2/
Timestamp: 2019-07-20 18:24:09
Document Index: 11387268

Matched Legal Cases: ['Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ']

1999 | JÁT
JÁT
Tiszteletbeli tagok, tiszteletbeli elnökök
Elhunyt tagok
Képző- és iparművészeti alkotások
A Jedlik-emlékek lelőhelyei
Nagyobb írások Jedlikről
Tanulmányok Jedlikről
Írásainak bibliográfiája
Útinaplóiból
Tanévnyitó beszédek
1848-as dékáni napló
Akadémiai székfoglalója, önéletrajza
Cikkek, feljegyzések
Levelezéséből
a Jedlik Ányos Társaság
1999. március 29-ei közgyűléséről
Magyar Elektrotechnikai Múzeum Zipernowsky terme
(Budapest, VI., Kazinczy u. 21. II. em.)
1999. 03. 29. 143° ill. 155°
A közgyűlésen megjelentek száma 33.
Mivel az Alapszabály szerint a közgyűlés akkor határozatképes, ha azon a tagság 50%-a +1 fő (178/2+1=90 fő) jelen van, a közgyűlést az elnök 1500 órára összehívta, amikor már az Alapszabály szerinti határozatképesség nem volt a megjelentek létszámához kötve. A megjelentek névsorát csatoljuk.
1. Elnöki megnyitó
1.1 Köszöntő és intézkedések
Schmidt János, a Jedlik Ányos Társaság elnöke köszöntötte a megjelenteket és a közgyűlést megnyitotta.
Az elnök megállapította:
— A közgyűlés meghívóját, előkészítő anyagait az Alapszabályban előírt időpontban és formában a tagság kézhez kapta. A meghívóban közölt napirendet a közgyűlés határozatilag egyhangúan elfogadta.
— Felkérte dr. Ráczné Jakab Magdolna tagtársunkat a jegyzőkönyv vezetésére. Felkérte továbbá dr. Tavaszy Ferenc és Turán György tagtársunkat a jegyzőkönyv hitelesítésére. A közgyűlés a javaslatokat egyhangúlag elfogadta.
— Felolvasta azoknak a tagtársainknak a nevét, akik írásban vagy távbeszélő útján kimentették magukat. Névsoruk mellékelve.
— Bemutatta Bób Jánost, Szimő 1998-as év végén megválasztott új polgármesterét. Méltatta elődjének Morvai István tb. tagtársunk érdemeit és kifejezte reményét, hogy a JÁT és Szimő önkormányzata között a kapcsolat folytatólagosan jó és gyümölcsöző lesz.
— Ezúttal is köszöntötte Csáky Pál tb. tagtársunkat, akit a szlovákiai képviselőválasztásokon újra a szlovák parlament tagjává választottak, majd az ezt követően megalakult szlovák kormány miniszterelnök helyettesévé neveztek ki. Köszöntötte továbbá Michelberger Pál akadémikust, az MTA alelnökét, a JÁT tb. elnökét a MTESZ elnökévé történt megválasztása alkalmából.
— Köszönetet mondott a Magyar Kulturális Örökség Minisztériumának — személy szerint Hámori József akadémikus, miniszter úrnak, valamint dr. Bendzsel Miklós okl. gépészmérnök, a Magyar Szabadalmi Hivatal elnökének, akik a JÁT fő eszmei és anyagi támogatói.
Búcsút vett Potys József alapító tagtársunktól, aki 1999 februárban hunyt el, kérte a tagságot, hogy felállva emlékezzenek meg róla.
1.2. Beszámoló az 1998. év gazdálkodásáról, kitekintés 2000-re
A JÁT elnöke elöljáróban megállapította, hogy a közgyűlés témája elsősorban az 1998-as gazdálkodási év bemutatása és elemzése. A munkát kiegészítő fontos célja, az 1999-es év megfelelő pontosságú előrebecslése. További feladat a 2000. “évfordulós” év lehetőségeinek és várható tennivalóinak felmérése. .
Az év kezdetének tekinthető időpontban, I. n. év végén, márciusban azonban nem minden esetben állnak rendelkezésre könyveléstechnikailag lezárt adatok. A közgyűlés időpontja a JÁT egyéb irányú kötelezettsége miatt nem volt halasztható, ezért abban az esetben, ha valamelyik adat pontatlannak bizonyulna, arról a tagságot azonnal tájékoztatjuk.
1.21 JÁT gazdálkodásának főbb pénzügyi és naturális mutatói
A közgyűlés részére a társaság működésének idejére 1993-98. évekre összeállítottuk azokat a főbb jellemzőket, amelyek meghatározó jelleggel mutatják be a társaság gazdálkodásának tendenciáját, azok lehetőségeit, megvalósult “tárgyi” eredményeket. Ilyen értelemben tárgyi eredménynek tekintjük például:
– a Győri Állandó Jedlik Ányos Kiállítás megvalósulását,
– műtárgyak, műszerek rekonstrukcióit,
– könyvek, füzetek, más írásos információk közreadását.
1993-98. között a társaság összbevétele – tagdíj, támogatás, kamat 1%-os visszatérítés stb. – 9.434 eFt volt. Ebből a tárgyi kiadások – megvalósulások kb. 5.560 eFt-ot – az összbevétel mintegy 60%-át tették ki.
A társaság “működési” költsége a tárgyalt időpontban mintegy 4.100 eFt volt. Az átlag éves költségszint mintegy 720 eFt/év-re adódik, amelynek jellemzője az, hogy költségek növekedése nem haladták meg az inflációs hatásokat. Az éves tagdíjbevételek a létszámmal arányosan növekedtek. A kezdeti 55 fős alapítótagság 1998-ra közel 200-ra bővült, ugyanakkor a tagdíjbevétel 1994-es év 32.680 Ft-ról 1998-ra 141.361 Ft-ra növekedett. Utóbbi számokból lemérhető az, hogy a tagság fontosnak tartotta a viszonylag szerény mértékű tagdíj befizetését, ezért az ún. tagdíjmorál jónak ítélhető.
A JÁT elnöksége 1999. március 18-án, Győrött kihelyezett ülést tartott. Az elnökségi ülés ismét átvizsgálta a megtartandó közgyűlés napirendjén szereplő előterjesztéseket, a téma dokumentumait. Az elnökség úgy határozott, hogy az előterjesztett dokumentumok jóváhagyását fogja kérni a március 29-i közgyűléstől.
Ezután Schmidt János elnök Király Árpádot, a JÁT főtitkárát kérte fel a beszámolója megtartására.
2. Főtitkári beszámoló
A főtitkári beszámoló kezdetén Király Árpád utalt arra, hogy az év közbeni jelentősebb eseményekről a 7. és 8. sz. körlevelek részletes tájékoztatást adtak a tagságnak, így a beszámoló főleg a 2000. évre vonatkozó tervekkel, programokkal kapcsolatosak, amelyek megvalósítása megkezdődött, ill. folyamatban van.
— a Jedlik Ányos Emlékbizottság létrehozása. Elnök: Michelberger Pál akadémikus, a JÁT tb. elnöke;
— a Jedlik Ányos Emlékkönyv szerkesztő bizottságának létrehozása. A szerkesztő bizottság vezetésére az elnökség Terplán Zénó akadémikust kérte fel, azonban Terplán Zénó akadályoztatása miatt a feladatot vállalni nem tudta és javasolta e tisztségre dr. Gazda Istvánt a Magyar Tudománytörténeti Intézet igazgatóját, a JÁT felügyelő bizottság elnökének megválasztását. Az elnökség a javaslattal egyetértett és a JÁT szerkesztő bizottság elnökének dr. Gazda Istvánt kérte fel.
— Az Internetre történő belépésünkkel foglalkozó munkabizottság vezetője
Klatsmányi Árpád c. egyetemi tanár, a JÁT felügyelő bizottságának tagja. A főtitkár mindhárom szervezet tevékenységéről rövid tájékoztatást adott. A társszervekkel lehetséges kapcsolatépítés terén információkat közölt:
— a Veszprémi Egyetem diákkollégiumával,
— a Szabolcs-Szatmár-Bereg megyei Pedagógiai Intézet és Továbbképző Központtal,
— a MTESZ Tudomány- és Technikatörténeti Bizottságával és
— a Bencés Diákszövetséggel megkezdett tárgyalások eredményeiről.
A főtitkár megemlítette a Jedlik Ányos társaság eredményes működését lehetővé tevő támogatásokról, ill. a pártoló szervekről és tagokról. Fő támogatók:
Tisztántúli Áramszolgáltató Rt.
Déldunántúli Áramszolgáltató Rt.
Északdunántúli Áramszolgáltató Rt.
Tungsram-Schréder
Külföldi magyar mérnökök:
Czakó Tibor, Javorik László, Kója Béla, Nyárádi Elemér, Nyeste Zoltán, valamint vitéz Simon István szkv. ezredes.
A JÁT működési idejének 6 éve alatt — 1993-1998. között — a támogatások éves átlaga megközelítette az 1,5 mFt/év értéket. Az összes támogatás értéke elérte a 8.700 eFt.
A főtitkár megemlítette a jogállásunkban várható változást. Ismeretes, hogy kérelmeztük Közhasznú társasággá történő átminősítésünket. ErrőlDienes Géza ad részletes tájékoztatást. Röviden szólt a múzeumbeli helyzetünkről. A Magyar Elektrotechnikai Múzeum ugyanis 1999. év kezdetétől kivált a Budapesti Elektromos Művek keretéből és egyszemélyes alapítású közhasznú társaságként (KHT) működik. A változás a beszámolási időszakra még nem vonatkozik csak az 1999. évre fog a JÁT és a MEM együttműködésében jelentkezni, és együttműködési megállapodás kötését teszi szükségessé.
Főtitkár vázlatosan ismertette az 1999. évi fontosabb feladatokat. Ezek:
– Jedlik Ányos emlékére postai bélyeg kiadásának szorgalmazása;
– Reklámbélyegek terveztetése és készíttetése;
– Vándorkiállítások, látogatások szervezése (Veszprémi Egyetem Kollégiumának látogatása Győrben, Szimőn, az MSZH által adományozott Jedlik-díj kitüntetettjeinek győri látogatása, a JÁT részvétele a nyíregyházi Jedlik-fizikaverseny döntőjében, a JÁT elnökségének látogatásaSzimőn, Nyitrán stb.);
– Bizottságaink program szerinti működtetése;
– Felkészülés a 2000. Január 11-i akadémiai főünnepségre, valamint az ország különböző helyszínein tartandó megemlékező összejövetelekre, tanulmányi versenyekre;
– Jedlik Ányosnak adományozott akadémia emlékérme másolatának el készíttetése;
– Jedlik-Czuczor szoborpáros felállítása a győri Czuczor Gergely Bencés gimnáziummal és Győr Megyei Jogú Város Önkormányzatával együttműködve;
9. és 10. sz. körlevél szerkesztése, kiadása.
Elnöki javaslat a határozatok meghozatalának módjára (időpontjára) Elnök megköszönve a főtitkári beszámolót, azt javasolta, hogy az egyes beszámolókra vonatkozó vitát, hozzászólásokat- a közgyűlés résztvevői- a beszámolók elhangzása után, egy blokkban, de jelentésenként külön-külön folytassák le.
Határozat: a közgyűlés az elnök javaslatát egyhangúlag elfogadta.
A Felügyelő Bizottság jelentését Klatsmányi Árpád, a Felügyelő Bizottság tagja terjesztette elő (dr. Gazda István kimentette magát) (Az 1998. évi gazdálkodási számokat tartalmazó kimutatásokat a tagság a meghívó mellékleteként megkapta.)
4.1 Általános, elvi megállapítások
– Az előadó emlékeztetette arra, hogy az 1993. szeptember 7-én, 61107sorszám alatt jóváhagyott JÁT Alapszabály a Felügyelő Bizottság működését szükségesnek tartotta és a következök szerint rendelkezett. „A Felügyelő Bizottság elnökét és két tagját a közgyűlés választja meg öt év időtartamra, e Bizottság a közgyűlésnek felel.”
A JÁT jelenlegi vezető szervei úgy döntöttek, hogy továbbra is helyesnek tartják Felügyelő Bizottság működését annak ellenére is, hogy JÁT éves bevétele a közhasznúsági törvényben felső határértékként meghatározott ötmilliós évi bevételt nem haladja meg.
— A felügyelő szerv, (Felügyelő Bizottság) tagjai a JÁT vezető szerveinek ülésein — tanácskozási joggal — vesznek részt. Ennek során a beszámolási időszakban intézkedésre okot adó eseményt nem észleltek.
— Az 1998-as év gazdálkodását bemutató elszámolással, illetve az 1999-es év gazdálkodási pénzügyi célkitűzésekkel a Felügyelő Bizottság egyetért, azokat a közgyűlés számára elfogadásra ajánlja.
— A Felügyelő Bizottság egyetért azokkal az intézkedésekkel, amelyek Jedlik
Ányos születésének 200. évfordulója méltó megünneplésére irányulnak.
— A Felügyelő Bizottság javasolja, hogy az Elnökség tekintse át azokat a feladatokat, amelyek a JÁT közhasznúvá történő átminősítéséről fakadnak, és tegye meg a szükségesnek ítélt intézkedéseket.
Hozzászólások, vita, határozatok
Elnök megnyitotta a jelentésekkel kapcsolatos vitát. Hozzászóltak:
DSc Gergely György, DSc Horváth Tibor, Horváth Károly, Kajtár Lajos, PhD Jeszenszky Sándor.
A hozzászólások és az azokra adott válaszok elhangzása után az elnök — a jegyzőkönyv 3. pontja alapján — szavazást kért a beszámolókra.
— Az elnöki beszámolót ellenszavazat nélkül, egyhangúan,
— A főtitkári beszámolót ellenszavazat nélkül, egyhangúan
— a Felügyelő Bizottság jelentését ellenszavazat nélkül, egyhangúan külön-külön szavazva, elfogadta.
Elnök végül Dienes Gézának adta meg a szót, aki előterjesztette az alapszabály módosításra vonatkozó javaslatot.
(A javasolt Alapszabályt a meghívó mellékleteként a tagság megkapta)
6. A Jedlik Ányos Társaság Alapszabálya
6.1 A JÁT alapítása, Alapszabálya, előzmények
— A Fővárosi Bíróság a JÁT szervezetet az 1989. évi II. tv. 15.§. /1/ bekezdés alapján 5299 sorszám alatt a társadalmi szervezetek nyilvántartásába vette. A nyilvántartás bejegyzésének dátuma 1993. július 14. A Társaság Alapszabályát az 1993. április 22-én tartott közgyűlés hagyta jóvá, engedélyezése 1993. szeptember 7-én , 61107 szám alatt a Fővárosi Bíróságnál történt.
— Az Alapszabály bejelölt céljának „Jedlik Ányos István bencés szerzetes, akadémikus, tudományegyetemi professzor tudományos, gyakorlati és pedagógiai hagyatékának és eredményeinek gondozása, meg- és elismertetése a hazai, valamint a nemzetközi tudományos és közéletben”- jól megfelelt.
Módosításra, kiegészítésre csak négy év után volt szükség.
6.2 Alapszabály módosítások
— 1997. október 16. Az SzJA 1%-os adótámogatással kapcsolatos nyilatkozattal kellett az Alapszabályt kiegészíteni, hogy „politikai tevékenységet a JÁT nem folytat, szervezeti pártoktól független és azoknak anyagi támogatást nem nyújt”. A Fővárosi Bíróság az IPK 61.10 §. 1993/4 végzésében e nyilatkozatot tudomásul vette.
— 1998. június 18. Alapszabály 4 §. – A JÁT működése, kiegészítés,
területi, intézményi szervezetek létrehozása
oktatási intézmények nappali tagozatos hallgatók tagdíj kedvezménye
elnökség összetételének változtatása
szervezeti és tanácskozási jogok pontosítása
A kérelmet a Fővárosi Bíróság helybenhagyta.
6.3 Közhasznú szervezetek
— Az Országgyűlés a nem kormányzati és nem haszonelvű szervezetek hazai hagyományainak megőrzése, társadalmi szerepük növelése, közhasznú működésük és gazdálkodásuk áttekinthetőbbé tétele, a közszolgáltatások terén végzett tevékenységük elősegítése érdekében törvényt alkotott.
— Az 1997. évi CLVI törvény célja az, hogy „…meghatározza a közhasznú szervezetek típusait, a közhasznú jogállás megszervezésének és megszűnésének feltételeit … gazdálkodásának, nyilvántartásának, beszámolásának szabályait … a vagyon felhasználás törvényességi felügyeletére vonatkozó szabályokat…” stb.
6.4 Átminősítési kérelmek
1998. május 29. JÁT a közhasznúsági törvény (továbbiakban khtv) alapján bejelentette kérelmét a Társaság közhasznú szervezetté történő minősítésére. A Fővárosi Bíróság a 7 Pk. 61.107/1993/6 végzésében
az Alapszabály lényeges tartalmi, formai átdolgozását kérte és megküldte a Közhasznú szervezetek nyilvántartásba vételének feltételei a khtv rendelkezése szerint c. kiadványt, többek között e kiadvány,
felsorolta az Alapszabály kötelező rendelkezéseit, a JÁT Felügyelő Bizottság újabb követelményeit,
az új egységes szerkezetbe illesztett nyilatkozatok és kérelmek tartalmi és formai meghatározásait.
Az végzés száma 7 Pk 61.107/1993/6. 1998. július 3.
— 1998. szeptember 15.
JÁT az előzőekben megismert követelmények alapján elkészítette az Alapszabály módosításait és azokat egységes szerkezetbe foglalva az Fővárosi Bíróságnak megküldte. (I. számú kiegészített és módosított Alapszabály)
Az Fővárosi Bíróság az 1998. szeptember 221-i, 61.107/93/7. végzésében további pontosításokat tartott szükségesnek, új határidőt adva személyes konzultációt tett lehetővé. 1998. Október 24-én dr. Balogh Margit bírónő fogadta Dienes Géza és D. Ph. Tavaszy Ferencet.
– 1998. december 15.
A konzultáció alapján készült el az Alapszabály II. sz. pontosítása, amelynek majd teljes egészét a Bíróság elfogadta, de a 61.107/1993 /8/ Végzésben a beszámolói közlések nyilvánosságra hozatalának további finomítását, a választott tisztségviselők összeférhetetlenségi nyilatkozatának pontosítását kérte.
– 1999. március 18.
A JÁT elnöksége – teljesítve a Fővárosi Bíróság rendelkezéseit – úgy döntött, hogy a többszörösen pontosított Ill. sz. Alapszabályt elfogadásra javasolják és jóváhagyásra a JÁT közgyűlése elé terjeszti.
Befejezésül Dienes Géza mint a téma kidolgozója és előterjesztője megköszönte a tagság és PhD Tavaszy Ferenc értékes szakmai segítségét, kérte a hozzászólók jobbító szándékú véleményét és az Alapszabály jóváhagyását.
Dr. Németh József: Alapszabály 2. oldal /1/ pont ,,…ily módon is pontosítva” helyett „gazdagítva”. /2/ pont ,,…támogatást nyújt a létrehozásába, fenntartásához” /5/ pont „..Jedlik Ányos emlékéhez” helyett „szellemiségéhez”, Dr. Horváth Tibor: 2. oldl. /2/ pont „..győri bencés gimnáziumban..” Alapszabályba nem illő hivatkozás, Schmidt János: az Alapszabályban rögzített feladatokra adja a pénzt az M.Sz.H., a győri emlékkiállítás állandó, minden évben jelentkezik költség. Minden olyan előadássorozat, amely szervesen a jubileumokhoz kapcsolódik teljes mértékben nyilvános, ezért kapunk adókedvezményt.
Határozat: A Jedlik Ányos Közhasznú Társaság Alapszabály című előterjesztést (mellékleteivel együtt) az 1999. március 29-i közgyűlés résztvevői egyhangúlag, ellenszavazat nélkül elfogadták. Kérni kell a Fővárosi Bíróság jóváhagyását és a közhasznúság megadását.
7.) Köszöntések
Elnök ezután Bób János szimői polgármesternek adta meg a szót. Bób János elmondta, hogy alakulásától kezdve figyelemmel kíséri és méltatja a Jedlik Ányos Társaság munkáját. Új tisztségébe is igyekszik minden rendelkezésére álló eszközzel és módon támogatni. Említést tett arról, hogy a nyitrai Pomenovanie Skoly PO SA Jedlikovi szlovák tannyelvű középiskola felvette Jedlik Ányos nevét és most készül a Jedlik Ányost ábrázoló szobor, amely az iskolába kerül elhelyezésre. Megemlítette továbbá, hogy biztos információi vannak arról, hogy a szlovák posta 2000-ben Jedlik Ányos bélyeget jelentet meg. További sikereket és eredményes működést kívánt a Jedlik Ányos Társaság minden tagjának.
Elnök megköszönte a szimői polgármester felszólalását.
Arra kérte a közgyűlésen megjelenteket és a jegyzőkönyv útján azokat is, akik nem jelentek meg, hogy a 2000-ben tartandó közgyűlésen minél nagyobb számban vegyenek részt, és ezzel is tiszteljék meg Jedlik Ányos emlékét, születésének 200. évfordulóját. Emlékeztetett arra, hogy a társasági tagság önkéntes és a belépéskor minden tag kinyilvánította azt a szándékát, hogy a társaság munkájában szeretne részt venni. Reményét fejezte ki, hogy a 2000-ben tartandó ünnepélyes közgyűlés már az első időpontra „határozatképes” lesz.
Mindenkinek kellemes húsvéti ünnepeket kívánt. A közgyűlést befejezettnek nyilvánította.
a Jedlik Ányos Társaság elnöke
A jegyzőkönyvet készítették:
Dr. Ráczné Jakab Magdolna, jegyzőkönyvvezető
Király Árpád a JÁT főtitkára
Dienes Géza, a JÁT Felügyelő Bizottság tagja
Hitelesítették:
PhD Tavaszy Ferenc, a JÁT tagja
Turán György, a JÁT tagja
A Fővárosi Bíróság 1999. június 29-én kelt 7. Pk. 61.107/1993/10. számú végzésével a Jedlik Ányos Társaságot KÖZHASZNÚ fokozatú szervezetnek minősítette.
18053522-1-42